cyanic-selkie/wikianc huggingface dataset:
Binääripuu
Binääripuun määritelmä
Solmun n syvyys on matka juuresta solmuun. Joukkoa solmuja tietyllä syvyydellä kutsutaan joskus tasoksi.
Solmun koko on sen jälkeläisten lukumäärä solmu itse mukaan lukien.
Ville Peltonen -palkinto
Ville Peltonen -palkinto on jääkiekon nuorten SM-liigassa vuosittain jaettava palkinto. Palkinto annetaan liigan pudotuspelien arvokkaimmalle pelaajalle. Palkinto jaettiin ensimmäisen kerran vuonna 2011, jolloin sen sai JYPin Samu Perhonen. Jääkiekkoliitto julkisti 62 uutta pelaajapalkintoa marraskuussa 2010.
Chisu
Elämä ja ura
Roosberg (silloin Sundberg) syntyi Helsingissä, mutta hänen kotikuntansa oli tuolloin Ånge Ruotsissa. Chisun perhe muutti hänen syntymänsä aikoihin Ruotsista Helsinkiin. Roosbergin isä oli suomenruotsalainen. Roosberg kasvoi suomenkielisen äitinsä kanssa kotikielenään suomi, ja ruotsia hän puhuu vain koulussa oppimansa perusteella. Hän asui lapsuutensa Helsingissä ja Mikkelissä. Hän on harrastanut nyrkkeilyä ja voitti vuonna 1999 Tampereella SM-hopeaa alle 54-kiloisten sarjassa. Hän edusti Helsingin Urheiluseuraa.
Chisu laulaa taustalaulajana Cheekin albumin Alpha Omega nimikkoraidalla.
Palkinnot
Chisu sai vuoden 2009 Emma-gaalassa kaksi Emma-patsasta: e-Emman sekä vuoden biisin Emman kappaleesta ”Mun koti ei oo täällä”. Vuoden 2010 gaalassa hän sai vuoden biisi -Emman kappaleesta ”Baden-Baden”, kriitikot valitsivat hänen levynsä Vapaa ja yksin parhaaksi albumiksi ja lisäksi hän sai vuoden tuottaja-palkinnon, ensimmäisenä naisena. Ehdokkuuksia hänellä oli kaikkiaan seitsemässä luokassa. Chisu voitti myös vuoden kotimainen artisti kategorian Radio Gaala 2009:ssä. Vuonna 2016 Chisu voitti Kriitikoiden valinta Emma-patsaan Polaris albumistaan.
Vuoden 2011 Emma-gaalassa Chisu palkittiin vuoden naissolistina. Lisäksi hänen albuminsa Kun valaistun palkittiin vuoden popalbumina ja albumina. Hän julkaisi vielä Kun Valaistun 2.0 -erikoispainoksen vuonna 2012. Chisu vetäytyi sen jälkeen keikkatauolle, joka päättyi kesäkuussa 2015.
Druidismi
Historiallisuus
Nykyajan druidismi ei noudata entisajan todellisten druidien tapoja tai pukeutumista täysin tarkasti, sillä niistä ei ollut saatavilla uusdruidismin synnyn aikaan, tai aina edelleenkään, kovin tarkkoja tietoja. Esimerkiksi nykyajan druidien tavat pukeutua valkoisiin kaapuihin tai omia Stonehenge-monumentti eivät perustu historiaan. Lisäksi nykyajan druidit suorittavat rituaalejaan luonnossa ja kivikehissä, kuten druidien aiemmin uskottiin tehneen, mutta entisajan druidien tiedetään nyt käyttäneen rituaaleihinsa temppeleitä.
Lost (4. tuotantokausi)
Näyttelijät
Entiset vakiojäsenet palaavat vierailevina. Malcolm David Kelley uusii roolinsa Walt Lloydina, Michaelin poikana takaumissa ja etuumissa. Fanien rakastama Dominic Monaghan palaa kuolleena selviytyjänä Charlie Pacena sekä Cynthia Watros palaa esittämään Libbyä.
Nikon D2H
Nikon D2H on Nikonin ammattilaisjärjestelmäkamera, joka on julkaistu 22. heinäkuuta 2003. Kameran kenno on Nikonin oma JFET-LBCAST, jonka tarkkuus on 4,1 miljoonaa pikseliä. Vuonna 2005 Nikon julkaisi D2Hs-mallin, joka korvasi D2H:n. D2Hs-malliin lisättiin joitakin aiemmin julkaistun Nikon D2X:n ominaisuuksia. Nikon D2Hs:n valmistus lopetettiin D300:n ja D3:n julkaisemisen myötä.
Yhdysvaltain senaatti
Senaattorien valinta
Senaatin vaalissa koko osavaltio on yhtä vaalia. 45 osavaltiossa puolueet järjestävät esivaalit, joiden voittajat ovat ehdolla varsinaisessa vaalissa. Senaattoriksi valitaan eniten ääniä saanut ehdokas (pluraliteettijärjestelmä). Viidessä muussa osavaltiossa vaalitapa on erilainen:
Nykyiset senaattorit
Kentucky
Missouri
Oklahoma
Washington
Historia
Senaatti kokoontui ensimmäisen kerran 4. maaliskuuta 1789 New Yorkin Federal Hallissa. Vuosina 1790–1800 kongressi kokoontui Philadelphiassa ja vuodesta 1800 se on kokoontunut Washingtonissa.
Antonio López de Santa Anna
Meksikon presidenttinä
Vuonna 1846 Yhdysvallat julisti sodan Meksikolle. Santa Anna kirjoitti pääkaupunkiin, ettei enää haaveillut presidentinvirasta, mutta tarjosi palveluksiaan vierasta invaasiota vastaan. Presidentti Gómez Farías oli tarpeeksi epätoivoinen ja salli hänen palata. Tällä välin Santa Anna oli neuvotellut salaa Yhdysvaltain edustajien kanssa päästäkseen laivastosaarron ohi ja lupasi myydä kiistellyt alueet Yhdysvalloille edulliseen hintaan. Meksikossa hän petti molemmat sopimukset ja julisti itsensä jälleen presidentiksi ja yritti taistella Yhdysvaltain hyökkäystä vastaan.
Yksityiselämä
Hän oli naimisissa Inés Garcían kanssa ja sai viisi lasta. Kun vaimo kuoli 1844, 50-vuotias Santa Anna nai 15-vuotiaan María Dolorres de Tosan ja sai vielä lisää lapsia.
Talvisodan ulkomainen apu
Talvisodan ulkomaalaiset vapaaehtoiset
Talvisodan päättyessä Suomen armeijan palvelukseen oli ilmoittautunut (virallisen tilaston mukaan) noin 11 660 ulkomaalaista. Sotilaallista merkitystä ulkomaalaisista vapaaehtoisista oli käytännössä vain Ruotsista saapuneilla vapaaehtoisilla. Varsinaisiin taistelutoimiin osallistui heidän lisäkseen pieni joukko amerikansuomalaisia. Taisteluihin otti osaa myös Aunuksen ja Vienan karjalaisista sekä Inkerin suomalaisista koottu Sissipataljoona 5, johon kuului myös yksittäisiä virolaisia.
Kalle Hämäläinen
Kalle Hämäläinen (20. tammikuuta 1881 Kuopion pitäjä – 15. marraskuuta 1953 Helsinki) oli suomalainen toimittaja ja poliitikko, joka toimi SDP:n kansanedustajana vuosina 1907–1914. Hän pakeni sisällissodan jälkeen Neuvosto-Venäjälle ja asui myöhemmin Pohjois-Amerikassa, kunnes palasi Suomeen 1920-luvun lopussa.
Gravina (1931)
Palvelus
Alus poistettiin palveluksesta 29. lokakuuta 1963.
Screen Actors Guild Awards 2013
<div style="float:right; font-size:smaller; background:#abcdef; padding:12px; margin-left:5em; margin-bottom:2em; width:180px; text-align:center;"> Screen Actors Guild Award 2013
27. tammikuuta 2013
Eniten ehdokkuuksia:
Eniten palkintoja:
Lyngsalpan
Vuoriston osan korkein huippu on 1 833 metriä merenpinnan tasoa ylemmäksi yltävä Jiehkkevárri.
Enrique Bolaños
Syys–lokakuussa 2005 puolestaan liberaali- ja sandinistapuolue ajoivat Bolañosin viraltapanoa. Yhdysvallat uhkasi avun peruuttamisella ja presidentinvaltaa heikentävä perustuslain lisäys lykättiin Bolañosin kauden jälkeen.
Brugadan oireyhtymä
Brugadan oireyhtymä on synnynnäinen, geneettinen sairaus, joka kasvattaa sydänperäisen äkkikuoleman riskiä. Se periytyy vallitsevasti autosomin kautta ja on huomattavasti yleisempi miehillä.
Karisoprodoli
Käyttö
Lihasrelaksantteja tarvittaessa suositellaan käytettäväksi muita, vähemmän haitallisia lääkkeitä tai bentsodiatsepiineja.
Kulotus
Metsänhoidollinen kulotus
Metsänhoidollisessa kulotuksessa tavoitteena on valmistella hakkuuala uuden metsän perustamiseksi tehtäviä metsänuudistamistoimia varten. Hakkuualueella kasvava pintakasvillisuus ja sille kertynyt karikekerros ja hakkuutähteet sytytetään palamaan kulotuksen johtajan ohjeiden mukaisesti. Kulotettava alue rajataan avaamalla kaivinkoneella tai puskutraktorilla alueen reunalle palokujat. Tulen pitämiseksi kulotettavalla alueella alueen reunoilla on kulotuksen aikana oltava sammuttajia ja sammutuskalustoa. Kulotuksen päätyttyä tehdään jälkisammutus ja aloitetaan alueen vartiointi, joka voi kuivana kesänä kestää useita viikkoja.
Sukulaisuus
thumb|Sukupuu kuvaa sukulaissuhteita. Sukulaisuus on sellaisten henkilöiden välinen suhde, jotka ovat keskenään sukua. Tästä voidaan käyttää myös nimityksiä sukulaissuhde ja sukulaisuussuhde. Toisilleen sukua olevia henkilöitä kutsutaan sukulaisiksi. Samaan sukuun kuuluvilla henkilöillä on yhteisiä esivanhempia tai he ovat tulleet sukuun avioliiton tai adoption kautta. Sukulaisuutta voidaan tarkastella sekä biologisena (geneettisenä) sukulaisuutena että niinä sosiaalisina rooleina, joiden mukaisesti ihmiset käyttäytyvät toisiaan kohtaan yhteisössään. Eri kulttuureissa voidaan sukulaisuus määritellä eri tavoin: joskus voidaan laskea serkutkin omiksi sisariksi ja veljiksi tai lapset lasketaan kuuluvan vain joko isän tai äidin sukuun.
Sukulaisuus historiallisesti
Maan hallinta- ja omistusoikeuden käsitettiin menneinä aikoina kuuluvan suvuille. Vähitellen omistus rajattiin kuuluvaksi perheelle, kunnes siirryttiin täyteen yksityisomistukseen. Yhteisölle tärkeät päällikkyydet, arvonimet ja muut sosiaaliset tai uskonnolliset etuoikeudet kulkivat sukupolvelta toiselle samassa suvussa. Näin ovat syntyneet aatelissuvut, käsityöläissuvut, kauppiassuvut ja vastaavat.
William Dampier
Ensimmäinen maailmanympärysmatka
Maaliskuussa 1684 alus saapui Juan Fernándezin saarille Tyynellä Merellä. Sieltä käsin merirosvot ryöstelivät alueella liikkuvia aluksia ja espanjalaisten satamakaupunkeja, mutta saaliit jäivät vähäisiksi. Dampier oli innoissaan alueella (muun muassa Galápagossaarilla) kuhisevista eksoottisista eläimistä ja teki ahkerasti muistiinpanoja ja piirroksia niistä.
Kapteeni Cook kuoli kuumeeseen heinäkuussa 1684. Alueella toimi myös useita muita merirosvojoukkioita. Dampier pestautui kapteeni Charles Swanin Cygnet-alukseen, joka Maaliskuussa 1686 suuntasi Tyynen Meren yli kohti Aasiaa. 52 päivän merimatkan jälkeen alus saapui Guamiin, josta kesäkuussa 1686 jatkettiin Mindanaoon. Rankkojen sateiden vuoksi merirosvot joutuivat viipymään Mindanaossa tammikuuhun 1687 asti. Kapteeni Swan ja 36 muuta miestä jäivät Mindanaoon, ja aluksella oli enää 90 miestä kun se suuntasi kohti länttä.
Dampier oli aikanaan erinomainen havaintojen tekijä sekä ilmatieteellisten ja hydrografisten seikkojen tuntija ja selittäjä. Hänen karttansa ovat mainiot; hän kirjoitti jatkuvasti muistiin havaintojaan, joita oli tehnyt vaiheikkaan elämänsä aikana. Hänen pääteoksensa A Discourse of Winds (1707) on pysyvästi arvonsa säilyttävä mestariteos. Dampier on julkaissut laajoja selontekoja matkoistaan.
Tutkimusmatka Australiaan
Dampier kävi maissa mm. Dampierin saarilla ja Lagrange Bayssa. Koska Australian rannikolta ei löytynyt vettä, Dampier suuntasi pohjoiseen, Timoriin ja sieltä edelleen Uuden-Guinean länsipäähän. Alueelta, joka nykyisin tunnetaan Dampierinsalmena, miehistö löysi jopa 110 kg painoisia simpukoita. Tämän jälkeen Dampier purjehti Uuden-Guinean pohjoispuolitse ja saapui 24.3.1700 sen itäpuolella olevaan ennen tuntemattomaan salmeen. Salmen itäpuolelle jäävän maa-alueen hän nimesi Uudeksi-Britanniaksi.
Toinen maailmanympärysmatka
Epäonnistunut kaappausyritys johti tehtävän lopettamiseen. Suurin osa miehistöstä lähti kaapatulla parkilla Tyynenmeren yli kohti hollantilaisten siirtokuntaa. St Georgelle jäi Dampierin lisäksi vain 30 miestä. Alimiehitetty ja madonsyömä alus jouduttiin hylkäämään Perun rannikolle. Jäljelle jäänyt miehistö otti kaapatun espanjalaisaluksen ja lähti sillä Itä-Intiaan. Siellä liittolaisina pidetyt hollantilaiset kuitenkin heittivät heidät tyrmään, koska Dampierin kaapparilupakirja oli vanhentunut tai kadonnut. Myöhemmin heidät vapautettiin, ja Dampier palasi vuoden 1707 lopulla Englantiin.
Jälkimaine
Vaikka Dampierin matkat eivät olleet kovin menestyksekkäitä taloudellisesti, ne olivat tieteellisesti merkittäviä ja niillä on ollut suuri vaikutus moneen häntä kuuluisampaan henkilöön.
Lapset (EP)
Lapset on Sielun Veljien vuonna 1983 julkaistu EP. Levyn kappaleet löytyvät Hei soturit -albumin CD-versiolta.
Tietolan koulu
Tietolan koulu sijaitsee osoitteessa Kirkkotie 2. Aiempi, Niementiellä sijainnut homehtunut koulurakennus purettiin pois.
Jalkapallon seurajoukkueiden maailmanmestaruuskilpailut 2015
Ottelut
Jos ottelu päättyy tasatulokseen normaalin peliajan jälkeen:
Jakob Ingebrigtsen
Ingebrigtsen sijoittui Bydgoszczin alle 20-vuotiaiden MM-kilpailuissa 2016 yhdeksänneksi 1 500 metrin juoksussa. Hän voitti samana vuonna maastojuoksun junioreiden Euroopan-mestaruuden. Hän voitti Grosseton alle 20-vuotiaiden EM-kilpailuissa 2017 kultaa 5 000 metrillä ajalla 14.41,67 ja 3 000 metrin estejuoksussa ajalla 8.50,00. Lisäksi hän oli 1 500 metrillä kahdeksas. Lontoon MM-kilpailuissa hän karsiutui estejuoksun alkuerissä. Kauden päätteeksi hän voitti jälleen maastojuoksun junioreiden Euroopan-mestaruuden.
Literaali (ohjelmointi)
Literaali (literal) on tiettyä tietotyyppiä edustavan tiedon esitysmuoto tietokoneohjelman lähdekoodissa. Literaali-sanan yhteydessä käytetään tavallisesti literaalin tietotyyppiä määrittävää etuliitettä, jolloin puhutaan esimerkiksi merkkijonoliteraaleista tai kokonaislukuliteraaleista.
Tampereen ylioppilaskunta
Organisaatio
Tampereen ylioppilaskunnan jäseniä ovat kaikki Tampereen yliopistossa alempaa tai ylempää korkeakoulututkintoa suorittavat opiskelijat. Ylioppilaskunta voi hyväksyä jäsenikseen myös muita yliopiston opiskelijoita.
Ylioppilaslehti Visiiri
Ylioppilaskunta julkaisee Tampereen ylioppilaslehti Visiiriä kuudesti vuodessa vuodesta 2020 alkaen.
Karl Gustaf Höijer
Elämä
Höijerin erkaannuttua työväenliikkeestä hän toimi sisällissodan aikana Hämeenlinnan vankileirin apulaisjohtajana. Vuonna 1920 Höijer valittiin Hämeenlinnan maalaiskunnan kunnanvaltuustoon porvarillisten puolueiden yhteisen valitsijayhdistyksen listalta. Höijer oli myös kunnallislautakunnan puheenjohtaja, kunnanvaltuuston varapuheenjohtaja sekä pitkäaikainen Hämeenlinnan maaseurakunnan kirkkoneuvoston jäsen. 1920-luvulla Höijer kuului Hämeenlinnan maalaiskunnan suojeluskunnan esikuntaan ja myöhemmin 1930-luvulla hän vaikutti äärioikeistoa vastustaneessa laillisuusrintamassa.
Shikishima
Taustaa
Vuosien 1894–1895 Kiinan–Japanin sodan jälkimainingeissa Venäjä painosti Japania palauttamaan Liaotungin niemimaan takaisin Kiinalle, minkä seurauksena Japani alkoi kasvattaa omaa sotilasmahtiaan tulevien uhkien varalta. Japani aloitti vuonna 1896 kymmenvuotisen laivastonrakennusprojektin valmistaakseen kuusi taistelulaivaa ja kuusi panssaroitua risteilijää.
Palvelus
Shikishima osallistui Venäjän–Japanin sotaan ja vaurioitui 9. helmikuuta 1904 Port Arthurin taistelussa. Lisäksi se otti osaa Yalu-joen taisteluun ja Tsushiman salmen taisteluun, jossa alukseen osui kymmenen kranaattia. Alus palveli ensimmäisessä maailmansodassa Japanin kotivesillä ja vuonna 1919 laiva modernisoitiin.
Kognitiivinen dissonanssi
Lievittäminen
Jos ihminen on sitoutunut uskomukseen, joka osoittautuu myöhemmin virheelliseksi, hän voi kokemaansa dissonanssia lievittääkseen alkaa yrittää taivutella muita ihmisiä tukemaan kyseistä uskomusta ja näin saamaan oman uskomuksensa ja yleisen mielipiteen johdonmukaisiksi keskenään.
Hannu Nieminen
Hannu Nieminen -nimisiä henkilöitä ovat:
Vuoristokasvillisuus
Vuoristokeidas
Vuorten välisissä suojaisissa kattilalaaksoissa saattaa kasvaa runsaasti erilaisia kasveja. Suojaisia paikkoja syntyy sopiviin tuulensuojaisin kattilalaaksoihin, joihin tuuli kuljettaa ravinnepitoisia mineraalihiukkasia, kasvien siemeniä jne. Lumen sulamisvedet tuovat kosteutta. Niinpä näillä puuttomilla vuoristokeitailla saattaa kasvaa Euroopassa jopa 300–500 eri kasvilajia, jopa sellaisia alempana kasvavia lajeja, jotka eivät muuten kasvaisi vuorilla.
Valeri Spitsyn
Valeri Anatoljevitš Spitsyn (, s. 5. joulukuuta 1965) on entinen venäläinen kävelijä.
Spitsyn käveli 50 kilometrillä neljänneksi Barcelonan olympialaisissa 1992. Samassa lajissa hän käveli vuoden kuluttua pronssia Stuttgartin MM-kilpailuissa Valentin Konosen ja Jesús Ángel Garcían jälkeen. Uransa ainoan arvokisavoiton hän saavutti 50 kilometriltä vuoden 1994 Euroopan-mestaruuskilpailuissa Helsingissä.
Mariano Díaz Mejía
Seurajoukkueura
Elokuussa 2012 Mariano nostettiin Real Madridin C-joukkueeseen, joka pelasi niin ikään Segunda B:ssä. 18. tammikuuta 2014 hän pelasi ensimmäisen ottelunsa seuran B-joukkueessa Castillassa Sporting de Gijónia vastaan. Joukkueen sarjataso oli tuolloin Segunda División, mutta kaudeksi 2014–2015 se putosi Segunda B:hen. Kaudella 2015–2016 Mariano oli 25 maalillaan Castillan paras maalintekijä sarjassa.
San Bernardinon piirikunta
San Bernardinon piirikunta on vuonna 1853 perustettu piirikunta Yhdysvaltain Kalifornian osavaltiossa. San Bernardinon asukasluku oli vuonna 2009 arvion mukaan 2 060 950, ja piirikunnan pinta-ala on 52 072 neliökilometriä, mikä tekee piirikunnasta manner-Yhdysvaltojen suurimman, jos Alaskan piirikuntia vastaavia alueita ei oteta lukuun. Pinta-alaltaan San Bernardino on jopa yhdeksää osavaltiota suurempi. San Bernardinon hallintokeskus on samanniminen San Bernardino.
Väestö
Sukujuuriltaan San Bernardinon väestö oli 8,3-prosenttisesti saksalais-, 5,5-prosenttisesti englantilais-, ja 5,1-prosenttisesti irlantilaistaustaista. Piirikunnan väestöstä englantia puhui äidinkielenään 66,1 %, espanjaa 27,7 % ja tagalogia 1,1 % väestöstä.
Resistance 2
Pelissä rotu nimeltä Kimera hyökkää Yhdysvaltoihin ja Nathan Hale -niminen sotilas joutuu puolustamaan maataan. Peli on jatkoa vuonna 2006 julkaistulle Resistance: Fall of Man -pelille.
Harrström
Harrströmin kylä ja sen kalasatama ovat yksi Museoviraston vuonna 2009 määrittelemistä Suomen valtakunnallisesti merkittävistä rakennetuista kulttuuriympäristöistä. Varhaisin mainita kylästä historiallisissa lähteissä sijoittuu vuodelle 1494. Nähtävyyksiin kuuluu muun muassa Harrströmin kivisilta, joka on peräisin vuodelta 1898 ja jonka rakentajiksi mainitaan Karl Åberg ja Karl Höback. On myös viitteitä siihen, että päärakentaja olisi ollut harrstömiläinen Karl Fredrik Åbb. Kylässä sijaitsee myös myllymäkimuseo, johon kuuluvat 1800-luvulta peräisin olevat tuulimyllyt.
Harrströmin nimestä
Kylän läpi virtaava joki tunnetaan yleisesti suomeksi nimellä Harrströminjoki, ruotsiksi Harrström å tai Harvungån.
M/S Pontos
M/S Pontos on kyproslaisen Salamis Lines -varustamon omistama ro-ro-rahtialus. Laiva on rakennettu vuonna 1978 Minami-Nippon Zosenin telakalla Usukissa Japanissa. Pontos on rekisteröity Kyproksen lipun alle ja sen kotisatama on Limassol. Alus liikennöi kahdesti viikossa yhdessä Salamis Linesin toisen ro-ro-aluksen, M/S Notoksen, kanssa reitillä Pireus–Limassol–Haifa. Toisinaan alus vierailee myös Rodoksen saarella ja Egyptin Aleksandriassa.
Uitto
Uiton taloudellinen ja sosiaalinen merkitys
thumb|left|200px|Uittokeksejä [[Lusto Suomen Metsämuseo|Metsämuseo Lustossa.]]
Deutschland (1931)
Palvelus
Vuoden 1934 ensimmäiset kuukaudet Deutschland oli miehistöineen koulutettavana erilaisissa harjoituksissa. Alus lähti Kielistä huhtikuussa Norjan rannikolle Sogneen ja Hardangeriin. Valtakunnan kansleri nousi alukselle yhdessä korkeiden puoluevirkailijoiden ja asevoimien esikunnan henkilöstön kanssa. Hitlerin ollessa aluksella matkustajana joka ei halunnut erikoiskohtelua, vaan hän vaelsi aluksella yksin keskustellen miehistön kanssa. pienoiskuva|vasen|Adolf Hitler (äärimmäisenä oikealla, seuranaan amiraali [[Erich Raeder) vierailee Deutschlandilla vuonna 1934. Takana aluksen 279 mm pääaseistusta.]]
Toukokuussa osallistuttuaan merisotaharjoitukseen Warnemünden ja Sassnitzin edustalla alus lähti Wilhelmshavenista 9. kesäkuuta Kölnin saattamana tykistöharjoitukseen Länsi-Atlantille. Matkalla alus vieraili Funchalissa ja palasi Saksaan 23. kesäkuuta.
Veikko Vennamo
Maalaisliiton kansanedustaja-aika
pienoiskuva|upright|Veikko Vennamo uransa alkupuolella. Veikko Vennamo valittiin vuonna 1945 eduskuntaan Maalaisliiton edustajana vielä silloin toiminnassa olleesta, Karjalan siirtoväelle tarkoitetusta Viipurin läänin itäisestä vaalipiiristä. Vennamoa oli suositellut kansanedustajaehdokkaaksi erityisesti pitkän linjan maalaisliittolainen poliitikko, kunnallisneuvos Juhani Leppälä. Vennamo toteutti yhtenä ensimmäisistä poliitikoista Suomessa ennen näkemättömän amerikkalaistyylisen henkilökohtaisen vaalimainonnan lyhyine, voimakkaine iskulauseineen. Eduskunnassa Vennamo solmi läheiset suhteet silloisiin johtaviin maalaisliittolaisiin poliitikkoihin, kuten Eemil Luukkaan, Viljami Kalliokoskeen, Kauno Kleemolaan ja Johannes Virolaiseen. Yleisradion haastattelussa vuosikymmeniä myöhemmin Vennamo mainitsi nimenomaan Kalliokosken moraalin, ideologian ja ”puhtaat päämäärät” tärkeimmiksi poliittisiksi vaikuttimikseen.
Kekkosen uudelleenvalinta poikkeuslailla
Puheenjohtaja Veikko Vennamo luonnehti ryhmää vaihtaneita, entisiä puoluetovereitaan ”seteliselkärankaisiksi” väittäen heidän jättäneen puolueen saadakseen puoluetuen itselleen. Puoluelakia nimittäin oli juuri muutettu siten, että toiseen ryhmään siirtyvät kansanedustajat voivat viedä mukanaan kansanedustajittain maksettavan puoluetuen, mikäli siirtyjiä on yli puolet eduskuntaryhmän kansanedustajista.
Neljäs Aika
Neljäs Aika on kuvitteellinen ajanjakso J. R. R. Tolkienin Keski-Maan universumissa. Suurin osa hänen taruistaan kertoi aikaisemmista ajoista ja ajasta, joka seurasi Kolmatta Aikaa, on vain suhteellisen vähän aineistoa.
Chronologie de la Terre du Milieu
Jevgeni Šadrin
Šadrinin kasvattajaseura on Krasnogorskin Jenisei. Pelattuaan kauden Jenisein kakkosjoukkueessa hän siirtyi Bratskiin, jossa pelasi kaikkiaan neljä kautta. Sen jälkeen seurana oli Abakanin Sajanya. Bratskin Metallurg ja Abakanin Sajany pelasivat toiseksi korkeinta sarjatasoa. Kaudesta 2007 lähtien hän on pelannut Venäjän pääsarjaa. Ensin Novosibirskin Sibselmašia kaksi kautta ja kaudesta 2009 lähtien Irkutskin Baikal-Energijaa. Šadrin pelasi kaudella 2009 Venäjän kakkosjoukkueessa, mutta otti vuonna 2011 kaksoiskansalaisuuden. Sen jälkeen hän on edustanut Kazakstania kaudesta 2011 lähtien eli osallistunut viisi kertaa MM-kisoihin. Hän on ollut voittamassa niissä neljää MM-pronssia.
Saavutukset
Maajoukkueessa
Coors Brewing Company
Coorsin suku on osallistunut Yhdysvaltojen politiikkaan konservatiivisella puolella. Yrityksen työntekijät lakkoilivat 1977, mikä sai paljon julkista huomiota, sillä sen seurauksena työntekijöistä, lopulta 500 jäi pois ja loput työntekijät irtosivat ammattiliitosta. Yritys joutui kymmeneksi vuodeksi ammattiliiton boikottiin, ja sen myynti laski merkittävästi.
Mobilenlahden taistelu
Taistelu
Etelävaltioiden alukset hyökkäsivät lahdessa pohjoisvaltioiden osastoa vastaan ja seurasi lyhyeltä etäisyydeltä käyty tykkitaistelu. Lahdessa taistelun ensimmäinen vaihe päättyi, kun pohjoisvaltioiden osasto löi kahdessakymmenessä minuutissa etelävaltioiden osaston Tennesseetä lukuun ottamatta. Sluupit Hartford, Monongahela ja Lackawanna puskivat Tennesseetä, mutta vahingoittivat yhtä paljon itseään kuin kohdettaankin. Lopulta monitori Chickasaw pakotti Tennesseen antautumaan. Tennessee oli jatkanut taistelua usean tunnin ajan, vaikka sitä oli puskettu useasti. Se antautui vasta ylivoiman edessä, kun sitä ympäröivät pohjoisvaltioiden monitorit, jotka pommittivat ja uhkasivat puskea sitä. Taistelu oli ohi.
Seuraukset
Lahden sisäänkäynnin linnoitukset pitivät puoliaan vielä useita päiviä kunnes antautuivat. Etelävaltiot evakuoivat Dauphin Islandin ja mantereen väliä vartioineen Fort Powellin 6. elokuuta vastaisena yönä. Fort Gaines antautui 8. elokuuta. Tämän jälkeen Grangerin johtamat joukot saattoivat keskittyä Fort Morganin valtaamiseen. Hänen joukkonsa nousivat maihin Mobile Pointin niemelle Pilot Towniin ja etenivät päivän aikana alle kahden kilometrin päähän linnoituksesta. Pohjoisvaltioiden joukot saivat piiritystykit asemiin 21. elokuuta mennessä ja aloittivat linnoituksen pommituksen 22. elokuuta aamun sarastaessa. Pommitukseen osallistuivat myös pohjoisvaltioiden kolme monitori-alusta ja vallattu Tennessee. Fort Morgan antautui 23. elokuuta aamulla. Tällöin linnoitus oli tulessa ja puolustajien ruutivarastot olivat hupenemassa.
NFL:n harjoitusleiri
Tyypilliset NFL-harjoitusleirit koostuvat erilaisista vakioharjoitteista. Tärkein niistä on scrimmage eli harjoitusottelu, jossa joukkueen puolustus ja hyökkäys hiovat kuvioitaan kuten oikeassa pelitilanteessa. Harjoitusotteluissa kontakti on useimmiten vähäistä ja esimerkiksi pelinrakentaja on aina koskematon. Harjoitusotteluita voi olla kaksikin päivässä.
Starship Troopers 3
Juoni
Eversti Johnny Rico (Casper Van Dien) viruu kuolemansellissä odottaen tuomionsa täytäntöönpanoa, kun hänet revitään pelastusoperaation johtajaksi kaukaiselle OM-1-planeetalle. Jo pitkään kestänyt epätoivoinen taistelu niin tuttuja kuin tuntemattomia ötököitä vastaan näyttää vihdoin kääntyvän ihmiskunnan voitoksi, kun Rico joukkoineen saa käyttöönsä Federaation uuden Marauder-aseteknologian.
Ana Maria Pavăl
Ana Maria Pavăl (s. 10. heinäkuuta 1983 Oneşti) on romanialainen naispainija.
Kabus
Historia
Tavoitteena oli, että Kabus kestäisi käytössä ainakin 15 vuotta ja kaksi miljoonaa kilometriä. Auton elinikä ylitti odotukset, sillä ensimmäiset Kabusit poistettiin käytöstä 20 vuoden ikäisinä ja kolme miljoonaa kilometriä ajettuina. Kabus-linja-autojen tuotanto pääsi toden teolla vauhtiin 1980-luvun alussa. Vuoteen 1987 saakka autojen alustat tehtiin Lahdessa, josta ne vietiin ajamalla entiselle Kuopion Liikenne Oy:n koritehtaalle Varkauteen. Varkauden tehtaan sulkemisen jälkeen autot valmistettiin kokonaan Lahdessa. Toistaiseksi pitkäikäisimmät Kabus-linja-autot ovat olleet vuosina 1983–1990 tehdyn sarjan pikavuoroautot, joista viimeiset poistuivat käytöstä vuonna 2014. Pisimpään käytössä olleet olivat ajossa 29 vuotta, ja suurin yhdelle autolle kertynyt matkamittarilukema oli 3 919 771 kilometriä.
Thomas Reid
Omana aikanaan Reidiä pidettiin suurimpana brittiläisenä filosofina. Hänen opetustensa maine kärsi Immanuel Kantin ja John Stuart Millin hyökättyä skottilaista ”common sense - koulukuntaa” kohtaan, mutta Reidin filosofiaa joka tapauksessa opetettiin useimmissa Yhdysvaltain yliopistoissa 1800-luvulla. G. E. Moore nosti hänen ajattelutapojaan uudelleen esille arvostellessaan hegeliläisyyttä, ja myös nykyfilosofit kuten William Alston ja Alvin Plantinga ovat käsitelleet hänen ajatuksiaan.
Jalkapallon Suomen Cup 1962
Loppuottelu
Cup-mestarit: Matti Korhonen, Alpo Lintamo, Henry Kiviniemi, Pentti Rautiainen, Raimo Lukander, Nils Vilen, Urho Laakso, Kaj Österberg, Teuvo Strömberg, Kai Pahlman ja Heikki Mustakari.
Arto Javanainen
Pelaajaura
Javanainen saavutti 668 pääsarjaottelussa 792 tehopistettä (462+330), eli hän on SM-liigan kaikkien aikojen toiseksi paras pistemies Janne Ojasen jälkeen. Play-offs -pelien pisteet olivat 74 ottelussa 62 pistettä (38+24). Arto Javanaisella on hallussaan SM-liigan kaikkien aikojen maaliennätys 462 maalia, yhden kauden maaliennätys 47 maalia kaudelta 1987–1988 sekä hattutemppuja ennätykselliset 39 kappaletta. Hän oli viidesti liigan paras maalintekijä ja kerran paras pistemies. Javanaisen ammattilaisuran henkilökohtainen piste-ennätys on 36 ottelussa pisteet 59+39=98 (+79) Ässien I-divisioonakaudelta 1989–1990.
Puolueohjelma
Puolueohjelman asema on erilainen eri puolueissa. Jotkut puolueet uudistavat puolueohjelmansa muutaman vuoden välein, kun taas toisilla kuluu puolueohjelmien päivitysten välissä kymmeniä vuosia.
Forssan Jalkapalloklubi
Seuran hallituksen puheenjohtajana toimii vuonna 2023 Jukka Matilainen..
G. E. Moore
George Edward Moore, usein G. E. Moore (4. marraskuuta 1873 – 24. lokakuuta 1958), oli aikansa tunnetuimpia englantilaisia filosofeja. Häntä pidetään usein yhdessä Bertrand Russellin, Ludwig Wittgensteinin ja Gottlob Fregen kanssa yhtenä analyyttisen filosofian historian merkittävimmistä hahmoista.
Francesco Feo
Elämä ja ura
Feo sävelsi toistakymmentä oopperaa. Niistä ensimmäinen oli L’amor tirannico, ossia Zenobia (”Tyrannimainen rakkaus eli Zenobia”, 1713). Häneltä on säilynyt myös yksi koominen ooppera La forza della virtù (”Hyveen voima”, 1719) sekä intermezzoja. Hänen teoksiaan esitettiin Napolin lisäksi Firenzessä, Roomassa, Torinossa ja Innsbruckissa.
Rokin tunneli
Muuta
Rokin tunneli on tärkeä sotilaallinen kohde, koska se mahdollistaa vahvistusten tuomisen Pohjois-Kaukasian sotilaspiirin alueelta Pohjois-Ossetia-Alaniasta. Etelä-Ossetiassa elokuussa käytyjen taisteluiden aikana Venäjän federaation 58. yleisjoukkojen armeijan pataljoonatason taktinen osasto kuljetti lyhyessä ajassa neljä rykmenttiä Etelä-Ossetiaan tunnelin kautta.
Christian Cannabich
thumb|Christian Cannabich Johann Christian Innocenz Bonaventura Cannabich (12. joulukuuta 1731 Mannheim – 20. tammikuuta 1798 Frankfurt am Main) oli saksalainen säveltäjä ja muusikko. Hän edusti Mannheimin koulukuntaa.
Harmoninen sarja
Harmonisen sarjan osasummista ainoastaan ensimmäinen, 1, on kokonaisluku. Harmonisen sarjan osasummia kutsutaan harmonisiksi luvuiksi.
Porin yliopistokeskus
Yliopistokeskuksen toimitilat sijaitsevat arkkitehti August Krookin suunnittelemassa Porin Puuvillassa, entisen Porin puuvillatehtaan tiloissa Pohjoisrannassa Kokemäenjoen rannalla.
Yliopistoyksiköt
Porin yliopistokeskuksessa opiskelee noin 1 400 opiskelijaa ja työskentelee 150 henkilöä. Vuosittain aloittaa yli 200 uutta tutkinto-opiskelijaa.
Hallintomalli ja palvelut
Porin yliopistokeskuksen ylin päättävä elin on rehtorikokous, jonka puheenjohtajana on koordinaatioyliopiston eli Tampereen yliopiston rehtori. Porin yliopistokeskuksen johtaja toimii rehtorikokouksessa esittelijänä.
Filminkehitys
Mustavalkofilmi ja vedokset
Mustavalkovedokset tehdään joko pinnakkaisvedoksena jossa negatiivi ja valoherkkä paperi ovat vastakkain ja valotetaan nopeasti, tai sitten erityisellä suurennuskoneella, jolla voidaan tehdä halutun kokoisia vedoksia. Valoherkkä mustavalkopaperi eroaa filmistä siinä, että se ei ole tasaisesti herkkä kaiken väriselle valolle, vaan sitä voi käsitellä himmeässä pimiövalossa, joka on yleensä punainen, oranssi tai jopa keltaisenvihreä.
Värifilmit
thumb|250px|Valokuvan kehittämistä. Värifilmien kehitys on periaatteessa samanlaista, kemikaaleja on vain enemmän. Diapositiivien kehitys eroaa värinegatiivien kehityksestä sikäli, että värinegatiivien kehitykseen kuuluu ensimmäisen kehityksen jälkeen ns. välivalotus, joka muuttaa negatiivisen kuvan positiiviseksi. Positiivifilmit eivät tätä vaihetta tarvitse, koska kuva on jo valmiiksi positiivinen, eli sen värit ovat oikeat. Prosessi on hyvin vaikea ja siksi sitä käyttävätkin etupäässä ammattilaiset. On kuitenkin olemassa prosessi, jonka tyyppinimi on E-6 ja jota käytetään useimpien diafilmien kehittämiseen. Kyseistä prosessia voi tehdä myös itse, joskin se on varsin vaativa ja sitä käyttävätkin harrastajista yleensä vain kehittyneimmät, useimmat heistäkin yhteistyössä kameraseurojen toiminnan yhteydessä.
Aschan Coffee & Deli
Aschan Coffee & Deli on suomalainen kahvilaketju, jonka omistaa Aschan Kahvilat Oy. Aschan Coffee & Deli korvasi Suomen Wayne’s Coffee -kahvilat.
Hannele Lauri
Helsingin kaupunginteatteri 1983–2015
Hannele Lauri ja Eija Vilpas näyttelivät teoksissa Elonkorjuujuhla (1996) ja Rahalla saa (1998). Kumpainenkin näytelmä keräsi runsaat 20 000 katsojaa. "Rahalla saa -esityksessä kaikki kulkee matalalla, kaikki muu paitsi hameen helma", Jukka Kajava kritisoi.
Televisio
Loiri ja Lauri olivat tavanneet jo 1970-luvun alussa. Heidän suhteensa oli lämmin ja intiimi, ja Loirin mielestä oli ihme, etteivät he koskaan avioituneet. Loiri luonnehti Lauria naiseksi, jossa yhdistyvät "paha äitipuoli ja viaton pikkulikka".
Vuonna 2020 esitettiin Kalevi Keihäsen Keihäsmatkoista kertova komediasarja Keihäsmatkat, jossa Lauri näyttelee matkaopas Sirkkaa. Kymmenosainen, Turkissa kuvattu sarja tapahtuu vuodessa 1972.
Elokuvat
Hannele Laurin filmografia teatterielokuvien osalta alkaa vuodesta 1976, jolloin hänellä oli sivuroolit teoksissa Luottamus ja Loma. Niissä hänet kreditoitiin vielä Markkulana. Sittemmin hän näytteli sivuosia yhdeksässä Turhapuro-elokuvassa, mukaan lukien elokuvasarjan viimeinen teos Uuno Turhapuro – This Is My Life (2004). Vuonna 1994 Lauri näytteli keskeisen naisosan Matti Kassilan rikoselokuvassa Kaikki pelissä. Hänen roolinaan on tuottaja Heidi Ahola, joka on luonteeltaan kovapintainen. Helsingin Sanomien Mikael Fränti arvioi Laurin roolityön elokuvan parhaiten pohjustetuksi ja näytellyksi.
Janis Joplin
Tunnustuksia
Rolling Stone -lehden asiantuntijapaneeli nimesi vuonna 2008 Joplinin kaikkien aikojen 28. suurimmaksi laulajaksi.
Charlotta (Ruotsin kuningatar)
Holstein-Gottorpin Hedvig Elisabet Charlotta (kuningattarena Charlotta; 22. maaliskuuta 1759 – 20. kesäkuuta 1818) oli saksalainen prinsessa, josta tuli Kaarle XIII:n puolisona Ruotsin kuningatar.
Alkonost
Alkonost on venäläisessä kansanperinteessä esiintyvä paratiisin lintu, jolla on naisen pää. Se on yksi kolmesta venäläisen kansanperinteen hahmosta, jotka ovat puoliksi naisia, puoliksi lintuja.
Christian Dior
Dior syntyi varakkaaseen perheeseen ja tähtäsi aluksi diplomaatin uralle. 1930-luvun lamavuosina hän alkoi kuvittaa piirroksillaan Figaro Illustré -lehden muotijuttuja. Vuonna 1938 hän pääsi kuuluisan pariisilaisen muotisuunnittelijan Robert Piguet’n apulaiseksi, ja neljä vuotta myöhemmin siirtyi Lucien Lelongin yritykseen.
Tero Forsell
Forsell rikkoi kaudella 2006–2007 omissa nimissään olleen Mestiksen vanhan piste-ennätyksen, joka oli 62 pistettä. Uudeksi Mestiksen piste-ennätykseksi muodostui 24+47=71 pistettä 45 ottelussa. Mestistä edeltäneen ykkösdivisioonan piste-ennätys on Arto Heiskasen nimissä kaudelta 1989–1990, jolloin Heiskanen teki 44 pelissä 58 maalia ja antoi 52 maalisyöttöä, tehden yhteensä 110 pistettä.
Torquato Tasso
Elämä
1500-luvun Apenniinien niemimaa oli levotonta seutua ja hajaantunut lukuisiin hallitsijalta toiselle siirtyileviin pikkuvaltioihin, minkä vuoksi Tasso vietti nuoruutensa harhaillen ympäri Italiaa ruhtinashovista toiseen. Vuonna 1559 Tasso ryhtyi kirjoittamaan ottave rime -mittaa käyttävää ensimmäistä ristiretkeä käsittelevää runoelmaa Gerusalemme, mutta keskeytti työnsä pian todennäköisesti tajuttuaan, että oli liian kokematon kirjoittamaan historiallista eeposta. Vuonna 1562 ilmestynyt runoelma Rinaldo ilmensi Tasson teknistä lahjakkuutta, mutta ei vielä runollista neroutta. Tasso jatkoi opintojaan Padovassa oikeustieteen alalla vuodesta 1560 eteenpäin sekä Bolognassa.
Vapautettu Jerusalem
Kaksi ritaria saapuu kuitenkin saarelle ja he ryhtyvät houkuttelemaan Rinaldoa takaisin todellisuuteen. Myös näillä ritareilla on saarella houkutuksensa, mutta he karaisevat itsensä ja erään viisaan vanhuksen lahjoittaman taikavarvun avulla he torjuvat kaikki vaarat. Rinaldo seuraa kokeneempiaan Jerusalemin piiritykseen. Armida haluaa seurata Rinaldoa, vaikka vain orjana, mutta Rinaldo torjuu tämänkin houkutuksen.
Ardon (joki)
Ardon on Terekiin laskeva 102 kilometriä pitkä joki Pohjois-Ossetia-Alanian tasavallan etelä- ja keskiosassa Venäjällä. Ardon saa alkunsa Kaukasusvuoriston pohjoisrinteiltä Alagirin piirin alueella. Sieltä se virtaa kohti pohjoista ja laskee Terekiin Ardonin kaupungin pohjoispuolella. Joen varrella ovat Alagirin ja Ardonin kaupungit sekä Mizurin taajama. Jokeen on rakenteilla suuri vesivoimala.
Marianna Sastin
Sastin voitti maailmanmestaruuden 59 kg:n painoluokassa Budapestissa 2013. Hän on voittanut painijanurallaan MM-tasolta lisäksi kaksi hopeaa ja yhden pronssin. Hän voitti kultaa Euroopan kisojen 60 kg:n sarjassa Bakussa 2015. EM-kilpailuista hän on saavuttanut kaksi hopeaa ja viisi pronssimitalia. Pekingin kesäolympialaisissa 2008 Sastin oli 15:s sarjassa 63 kg ja Lontoossa 2012 samassa sarjassa 11:s.
Koherentismi
Koherentismin ongelmat
Negatiivinen koherenssiteoria on ongelmallinen puolestaan siksi, että jos uskomukset ovat oletusarvoisesti oikeutettuja eli "syyttömiä kunnes toisin todistetaan", tällöin henkilöllä joka epäilee uskomuksiaan vähiten on eniten oikeutetuiksi katsottuja uskomuksia eli kaikkein selitysvoimaisin uskomusjärjestelmä; kriittisemmällä henkilöllä on puolestaan vähemmän oikeutetuiksi katsottuja uskomuksia ja hänen uskomusjärjestelmänsä on vähemmän selitysvoimainen. Tämä tuntuu kuitenkin nurinkuriselta.
It is surprisingly difficult to even state the problem from the point of view of a coherentist, because the phrase correspond to reality has a different meaning in a coherentist system. For a coherentist, reality is exactly the entire coherent system. It is simply not possible for a coherent theory not to correspond to reality, if reality is the very same thing as the entire coherent system.
Autódromo Internacional Nelson Piquet
Jacarepagua (tunnettu myös nimellä Autódromo Internacional Nelson Piquet) oli vuonna 1978 rakennettu kilparata Rio de Janeirossa, Brasiliassa. Rata isännöi Formula 1 -sarjan Brasilian Grand Prix'ta kymmenen kertaa. Lisäksi CART-sarja käytti rataa vuosina 1996–2000. Ratamoottoripyöräilyn Brasilian Grand Prix ajettiin radalla vuosina 1995–2004.
Keltapäivänlilja
Keltapäivänlilja (Hemerocallis lilioasphodelus, syn. Hemerocallis flava) on heinäpuukasvien (Xanthorrhoeaceae) heimoon, päivänliljojen (Hemerocallis) sukuun kuuluva kasvilaji. Se kasvaa noin 75–90 cm korkeaksi. Lehdet ovat kapeita sekä väriltään syvänvihreitä. Kukat ovat kirkkaankeltaisia ja sitruksentuoksuisia. Keltapäivänlilja kukkii keväällä tai alkukesästä.
Screen Actors Guild Awards 2012
Elokuva: Näyttelijäkokoonpano: Piiat Miespääosa: Jean Dujardin Naispääosa: Viola Davis
Nomi
Nomi on kaupunkina nuori: se perustettiin vuonna 2005 Neagarin, Tatsunokuchin ja Terain maaseutukaupunkien yhdistyessä. Neagari tunnetaan baseballpelaaja Hideki Matsuin synnyinpaikkana. Kaupunkia palvelee JR Nishi-Nihonin Hokuriku-päälinja, joka pysähtyy Nomineagarin rautatieasemalla.
Ehsan Hadadi
Hadadi voitti Aasian juniorimestaruuden Ipohissa kesäkuussa 2004 heitettyään 1,75 kg:n kiekkoa ennätyksensä 62,24 m. Kuukautta myöhemmin hän voitti nuorten maailmanmestaruuden Grossetossa tuloksella 62,14. Kyseessä oli Iranin ensimmäinen kultamitali yleisurheilun MM-kilpailuissa.
Hadadi karsiutui 2008 Pekingin olympialaisten loppukilpailusta, mutta sijoittui kuudenneksi IAAF:n yleisurheilufinaalissa. Hän voitti Aasian-mestaruuden Kantonissa 2009 tuloksella 64,83. Seuraavana vuonna hän sai kultaa Kantonin Aasian kisoissa tuloksella 67,99 ja sijoittui kolmanneksi Splitin maanosien cupissa.
Ruokokerttuset
Ruokokerttuset ovat pieniä, 10–20 senttimetrin pituisia ja 10–25 grammaa painavia ruskehtavia pikkulintuja, jotka elävät enimmäkseen ruovikoissa, kaislikoissa sekä osmankäämi-, sara-, mesiangervo- ja pujokasvustoissa ja pensaikoissa. Ne ovat taitavia kiipeilemään ruohojen korsilla ja osaavat piiloutua hyvin kasvillisuuden sekaan. Monet lajit ovat taitavia laulajia ja usein niiden laulu sisältää matkintoja toisten lintulajien laulusta.
Englundin gambiitti
Mustan yksi jatkoidea on pelata 2...d6 3.exd6 Lxd6 tarkoituksena välttää suljetut asemat. Valkealle jää kuitenkin mukava etu esimerkiksi jatkossa 4.Rf3 Rf6 5.Lg5 h6 6.Lh4.
Witold Lutosławski
Lutosławskin musiikki
Teoksessa Jeux vénitiens (1961) aleatorinen kontrapunkti ilmenee siten, että eri soittajien osuudet eivät kuulu samaan metriseen prosessiin vaan ajanjaksoja määrittävät esimerkiksi kapellimestarin eleet, muiden soittajien merkit tai että soittajat kuuntelevat toisiaan. Ideana siis on, että soittaja saisi soittaa itsenäisesti oman osuutensa. Toisaalta Lutosławski kuitenkin asetti sävellyksessään tiettyjä rajoituksia soittajille ja halusikin kontrolloida esityksen kokonaisuutta.
Helsingin kuvataidelukio
Päärakennus ja taidetalo
Päärakennuksen lisäksi lukiolla on Kalliossa osoitteessa Pengerkatu 5 taidetalo. Taidetalossa on valokuvauksen ja elokuvauksen erityistilat, grafiikan työpaja ja vedostustila, tekstiilitaiteen kuiva- ja märkätilat, keramiikan työpajat, kuvanveiston ja maalauksen ateljeetilan, kuntosali ja muun opetuksen tilat. Lisäksi taidetalon takapihan rakennuksessa on lukion oma galleriatila. Taidetalo remontointiin vuonna 1997 lukiolle Pengerkadun poliisitalon jugend-kiinteistöstä. Taidetalossa on myös omassa kerroksessaan Kallion lukion erityistehtävän opetustiloja.
Taideopetus
Opiskelija voi halutessaan suuntautua taideopinnoissaan yhteen polkuun neljästä eri vaihtoehdosta:
Corporal Cauliflowers Mental Function
Kappaleet
Kaikki sävellykset ja sanoitukset Jim Pembroke.
Tänään ei paljon tapahdu
Tänään ei paljon tapahdu on Erkki Ahosen vuonna 1961 julkaisema esikoisromaani. Teoksen on julkaissut Gummerus.
Rattus detentus
Rattus detentus on rottaeläinten (Muridae) heimoon kuuluva jyrsijälaji, joka elää kotoperäisenä Manus-saarella Papua-Uusi-Guineassa. Suomalainen Valter Weijola löysi lajin vuonna 2012 tutkiessaan saarta. Eräs tutkijaryhmä kuvasi lajin tieteelle vuonna 2016.
Argentiinan historia
Varhaishistoria
pienoiskuva|vasen|Käsiä esittäviä luolamaalauksia [[Cueva de las Manosista yli 10 000 vuoden takaa.]] Ensimmäiset asukkaat saapuivat Patagoniaan noin 12 000 eaa.; seudun metsästäjä-keräilijäheimot saalistivat mammuttien ja jättiläislaiskiaisten kaltaisia myöhemmin sukupuuttoon kuolleita eläimiä. Nykyisen Chilen rannikolla myös kalastettiin. Koillisen Argentiinan alueella vaeltava elämäntapa keskeytyi ajoittain ja paikoilleen asettuneet asukkaat viljelivät maissia ja maniokkia. Keski-Andien alueelle syntyi kulttuurien kohtaamispaikka, jossa Chilen, Chacon ja Andien alueelle asettuneet kansat kohtasivat etelän metsästäjä-keräilijöitä. Alueelta löytyneiden luolamaalausten ja kivikaiverrusten symboliikkaa ei ole onnistuttu tulkitsemaan.
Varakuninkaiden valtakausi
Vuonna 1776 perustettiin nykyisten Argentiinan, Uruguayn, Paraguayn ja Etelä-Bolivian alueista koostunut Rio de la Platan varakuningaskunta, jonka ensimmäiseksi varakuninkaaksi valittiin Portugalia vastaan taistelleiden sotajoukkojen päällikkö kenraali Pedro Antonio de Cevallos. Vuonna 1780 ryhdyttiin perustamaan siirtokuntia Patagonian rannikoille. Vuosisadan lopulla ja seuraavan alussa alueen kulttuurielämä alkoi muotoutua: ensimmäinen sanomalehti alkoi ilmestyä ja Buenos Airesiin perustettiin lääketieteellinen koulu, taideakatemia ja ranskan kielen oppilaitos.
Stiff Upper Lip (kappale)
"Stiff Upper Lip" on rockyhtye AC/DC:n kappale. Kappale on yhtyeen Stiff Upper Lip -albumilla, ja sen sävelsivät Angus ja Malcolm Young. Kappale julkaistiin singlenä vuonna 2000 ja se pääsi Billboardin Hot Mainstream Rock Tracks -listalle. Kappale esitettiin Saturday Night Livessä 18. maaliskuuta 2000.
JAP
Lentokoneen moottorit
Varhaiset lentokoneet olivat rakenteeltaan kevyitä yksinkertaisia ja jotka vaativat voimanlähteikseen luotettavia sekä kevytrakenteisia moottoreita. J.A.P:n moottoripyöriin tarkoitettuja moottoreita käytettiin usein kyseiseen käyttötarkoitukseen. J.A.P:itä käytettiin muun muassa vuoden 1909 A V Roe Early kolmitasoissa, jota pidettiin ensimmäisenä täysbrittiläisvalmisteisena lentokoneena, minkä seurauksena Prestwichilla ja Roella oli hetken aikaa yritysyhteistyötä keskenään. Prestwich toimitti aluksi kyseistä moottoria lentokonevalmistajalle ja antoi heidän tehdä siihen paikallisia muunnoksia, muun muassa asentaa suurempia venturiputkia kaasuttimiin, jolloin saatiin aikaiseksi suurempi ilmanotto eri korkeuksilla. . 1920-luvun lopulla ja 1930-luvun alkupuolella J.A.P tuotti lisenssillä erilaisia raskasmoottoreita, muun muassa yhdysvaltalaiselle Aeronca Aircraftille Britannian markkinoita varten.
Cliffjumper
Cliffjumper on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1984 The Transformers -animaatiosarjassa.
Thessalia
Thessalia eli Thessalian alue (Περιφέρεια Θεσσαλίας, Periféreia Thessalías) on yksi Kreikan aluehallinnon kolmestatoista alueesta sekä yksi maan historiallis-maantieteellisistä alueista. Se kuuluu Thessalian ja Keski-Kreikan hajautetun hallinnon alueeseen ja sen pääkaupunki on Lárisa.
Maantiede
Thessalia käsittää alueen Manner-Kreikan itäosassa idänpuolisen Egeanmeren ja lännenpuolisen Píndos-vuoriston välissä. Sen pohjoispuolella sijaitsee kreikkalainen Makedonia ja eteläpuolella Keski-Kreikan itäosat. Thessalia koostuu kahdesta laajasta tasangosta, läntisestä Thessalian tasangosta eli Tríkalan tasangosta ja itäisestä Thessalian tasangosta eli Lárisan-Týrnavoksen tasangosta (589 km²). Läntinen tasanko on Kreikan suurin yksittäinen tasankoalue. Tasangot erottaa niiden välillä oleva kukkulajono.
Antiikki
Thessalia on Kreikan historiallisena maakuntana peräisin antiikin ajalta. Tuolloin sitä asuttivat alueen valloittaneet thessalialaiset sekä monet jo varhemmin seudulla asuneet heimot. Antiikin ajan Thessalia jakaantui useaan alueeseen, joista tärkeimmät olivat Thessaliotis, Pelasgiotis, Histiaiotis ja Fthiotis. Alueet muodostivat Thessalian liiton, joka yhdistyi usein sodan aikana, mutta oli muulloin välillä löyhempi. Sen vahvoja kaupunkeja olivat eri aikoina muun muassa Larissa, Farsalos ja Ferai, jotka sotivat usein keskenään liitosta huolimatta.
Cliffjumper
The Transformers: The Movie
Hahmon äänenä toimi yhdysvaltalainen Casey Kasem.
Transformers: Fall of Cybertron
Videopelissä Transformers: Fall of Cybertron Cliffjumper ja Jazz lähtivät etsimään kadonnutta Grimlockia Ruostemerelle. He tutkivat rakennusta ja joutuivat taaisteluun Decepticon-vartijoiden kanssa. Cliffjumper pelasti Jazzin hengen ruoste myrskyn aikana kun mmuut Autobotit jäivät kiinni. He löysivät signaalia seuraamalla suuren kuopan johon Jazz päätti mennä yksin ja Cliffjumper jäi pitämään häneen yhteyttä radion kautta. Cliffjumper joutui kohtaamaan Insecticonit jotka tulivat kuopasta kun Jazz laittoi sen tulvimaan. He jatkoivat tutkimista ja löysivät energonjärven sekä tornin jossa Shockwave teki avaruussiltakokeita. He menivät torniin jossa Shockwave oli. Cliffjumper hiipi Shockwaven taakse mutta jäi vangiksi voimakenttien sisään. Hän pääsi vapaaksi syövyttävän jätteen avulla juuri ennen kuin torni räjähti. Sideswipe haki heidät aluksella ja he kertoivat Optimukselle energonjärvestä ja menivät valmistelemaan Arkkia laukaisuun muiden Autobottien kanssa.
Transformers: Prime
Arcee ja Cliffjumper ystävystyivät aikoinaan joutuessaan Starscreamin ja Shockwaven vangeiksi. Heiltä yritettiin kerätä tietoja Maan sijainnista. Arcee ja Cliffjumper pääsivät kuitenkin pakoon ja pääsivät avaruussillan kautta Maahan, jonne Optimus Prime oli saapunut aiemmin Ratchetin, Bumblebeen ja Bulkheadin kanssa.
Glutamaattidehydrogenaasi
Toiminta
Glutamaattidehydrogenaasin lähtöaineet ja tuotteet riippuvat ammoniumionien, alfaketoglutaarihapon, glutamiinihapon ja entsyymin tarvitsemien koentsyymien pitoisuudestasoluissa. Glutamaattidehydrogenaasi on sikäli erikoinen entsyymi, että se pystyy käyttämään eliöstä riippuen hapettavassa deaminaatiossa koentsyyminään joko NAD+- tai NADP+-molekyyliä ja pelkistävässä aminoinnissa joko NADH- tai NADPH-molekyyliä. Eläimillä glutamaattidehydrogenaasi katalysoi lähinnä glutamiinihapon deaminaatiota, kun toiseen suuntaan tapahtuva reaktio on tyypillinen erityisesti kasveilla ja bakteereilla.
Glutamaattidehydrogenaasin katalysoiman hapettavan deaminaation mekanismi on seuraava. Ensimmäisessä vaiheessa entsyymiin sitoutunut glutamiinihappo luovuttaa α-hiilen protonin NAD+-molekyylille, joka pelkistyy NADH:ksi, ja tuotteenamuodostuu iminiumioni eli niin kutsuttu Schiffin emäs. Tämän jälkeen iminiumioni hydrolysoituu muodostaen alfaketoglutaarihappoa. Glutamiinihapon syntetisoiminen alfaketoglutaarihaposta on mekasnimiltaan tälle reaktiolle käänteinen ja ensimmäisessä vaiheessa alfakeoglutaraattikondensoituu ammoniumionin kanssa muodostaen iminiumionin, jonka hiiliatomi vastaanottaa protonin NADPH:lta. Entsyymi sitoo alfaketoglutaraatin siten, että tässä reaktiossa muodostuu ainoastaan glutamiinihapon L-enantiomeeria.
Terhi Peltokorpi
Ura
Peltokorpi valmistui ylioppilaaksi Jyväskylän normaalikoulusta vuonna 1994 ja sairaanhoitajaksi Helsingin sairaanhoito-opistossa vuonna 1998. Hän jatkoi opintoja Helsingin ammattikorkeakoulu Stadiassa ja valmistui vuonna 2002 kätilöksi (AMK) ja sairaanhoitajaksi (AMK). Hän on opiskellut myös kasvatustieteitä.
Poliittinen linja
Peltokorpi on kertonut nuorena puntaroineensa, liittyisikö keskustaan vai kokoomukseen. Keskustanuorten ydinvoiman vastainen kanta sai hänet liittymään keskustaan.
Juhan Aavik
pienoiskuva|Juhan Aavik johtamassa laulufestivaaleja vuonna 1928.
Ura
Vuosina 1911–1925 Aavik asui Tartossa. Hän aloitti opettajana vuonna 1919 Tarton korkeakoulussa sekä toimi orkesterin johtajana ja kapellimestarina Vanemuine-teatterissa. Hän oli samanaikaisesti myös yksi Tarton musiikkikorkeakoulun perustajista ja ohjaajista vuosina 1919–1925. Tartosta Aavik muutti vuonna 1925 Tallinnaan, jossa oli vuosina 1925–1944 Tallinnan konservatoriossa.